Amaspaniko sur Ĥodinka kampo

La evento 
Nikolao la 2-a estis kronita al caro de Rusio la 14-an de majo de 1896, kvar tagojn poste, okazis bankedo por la homoj ĉe Ĥodinka kampo. Oni konstruis en la areo de unu placo, teatrojn, 150 bufedojn por distribuo de donacoj, 20 drinkejoj estis konstruitaj por la festadoj. Proksime al la festadejo estis kampo kiu havis interkrutejon kaj multajn montfendojn. Vespere de la 17-a de majo, homoj kiuj aŭdis onidirojn pri donacado de la caro (la donaco, kiujn ĉiuj devis ricevi estis bulko, peco de kolbaso, brecoj, spickuko, kaj emajlita, ornamita trinkujo) komencis kolektiĝi kun antaŭĝojo. Je la proksimume la 5-a horo en la mateno de la kronada festotago, plurmil homoj kolektiĝis sur la kampo. Subite onidiro disvastiĝis inter la homoj, ke ekzistas ne sufiĉe da biero aŭ brecoj por ĉiuj. Policanaro de 1800 viroj malsukcesis garantii burĝan ordon, kaj tio gvidis al katastrofa homamasiĝo kaj kaŭzis panikon. Oni klopodis fuĝi de la scenejo, 1 389 homoj estis subtretitaj al morto, kaj ĉirkaŭ 1 300 estis alie vunditaj.

 Sekvo 
Nikolao kaj Aleksandra estis informitaj pri la katastrofo, sed ne tuj. La nova caro kaj lia edzino foruzis la reston de la kronada festotago vizitante homojn kiuj estis hospitaligitaj kiel rezulto de la amasfuĝo. Festa pilkado estis aranĝita tiunokte ĉe la franca ambasadejo en Rusio. Nikolao decidis ne partopreni, por montri kunsenton kun la viktimoj. Tamen, la pli junaj fratoj de la caro daŭre uzis multe da influo al la registaro kaj la onkloj de Nikolao diris, ke ne partopreni la pilkadon estus vangofrapo al Parizo, kio povus esti eĉ pli malbona por li ol prezentiĝi indiferenta koncerne la rusajn homojn. Malgraŭ la mortoj, Nikolao partoprenis la pilkadon pro diplomatiaj kialoj.

Ekzistis granda registara helpo al la familioj de la mortintoj, kaj kelkaj negravaj oficiuloj estis maldungitaj. En la sekvo de la akcidento, la neglektemo de la cara familio (partopreno en la balo, vizito de pilkado) kaŭzis veran publikan indignon en Rusio.

Kategorio:Akcidentoj en Moskvo
Kategorio:Katastrofoj en 1896
Kategorio:Distrikto Ĥoroŝovskij (Moskvo)
Kategorio:Historio de la Rusia Imperio
Kategorio:1896 en la Rusia Imperio